
BOŽIĆNA NOĆ SE SPUŠTA 


Božićna noć se spušta... Ko sitne nestašne ptice 
srebrnih bijelih krila pahuljci lebde po zraku 

i redom nečujno padaju na njive, ceste, salaše, 

što se pomalo gube i nestaju u zimskom mraku. 


Božićna noć se spušta... Sve više snijeg se hvata 
drveća crnih, kojima grane se zemlji svile. 

Ulice bivaju praznije, kućama ljudi se žure 
darove nose za sve drage svoje i mile... 


Božićna noć se spušta... Al mnogi umjesto dara 
gorčinom ranjeno srce nose u svojim grudima, 

da Čedu božanskom daruju. Ono ih liječiti znat će 
i samo jer je nekada patilo među ljudima. 


Sve više nebo se smrkava, sve gušće pahuljci padaju 
i cijela priroda veo na sebe bijeli prima. 

Pripravni budimo, braćo, na dolazak nebeskog Čeda 
u srcu grijmo Ga da Mu odviše ne bude zima... 


Božićna noć se spušta... Ko sitne nestašne ptice 
srebrnih bijelih krila pahuljci lebde po zraku 

i redom nečujno padaju na njive, ceste, salaše, 
što se pomalo gube i nestaju u zimskom mraku... 

OČEKIVANJE ISUSA NA SELU 


Dođi nam, Isuse, ove radosne božićne noći 
među nas priproste ljude, koji živimo sami 
daleko od svake graje. I kod nas Ti ćeš moći 
ostati sve do zore, dok su kuće u tami. 


Sve smo spremili lijepo, uredili sobu smo za Te, 
srce je naše Tebi najljepše pjesmice splelo 

i ne treba, Isuse, nama nikakve druge plate, 
nego da 1 dalje čuvaš maleno naše selo. 


Ove božićne noći zaboravi sve naše zloće 

za koje često nas savjest tako peče i boli, 
radosne božićne noći svaki sad od nas hoće, 
da Tebe beskrajno voli. 


Božićne ove noći svaki hoće da kaže 

radost i hvalu na svemu učinio nama što si, 
kako nas riječi Tvoje krijepe, dižu i snaže 
i kako ljubav Tvoja grije nas, hrabri i nosi. 


Ne čudi se, Isuse, nama, ako Te budemo mnogo 
zadržavali u svome stanu : boli su naši sve veći 
i niko od nas više snosit ih ne bi mogo, 

da Tebi ne može ko bratu sve svoje nevolje reći. 


Dođi nam, Isuse, dođi, vesele ove noći, 
svaki Te od nas žarko za posjet ovaj moli, 
u našim kućama niskim vidjeti Ti ćeš moći 
priprosto seljačko srce, da Te najviše voli. 

SVETA NOĆ 


Noćas je neka skrivena sila 
po sjajnom nebeskom svodu 
prosula pregršt dragulja, 

O noćas sve je tako 
tajanstveno, tiho i meko 

ko priča malog 

slavuja... 


Otkuda noći ovoj 

toliko raskoši, sjaja € 

Otkuda pjesme sred noćnog mira“ 
čemu u gori vesela svirka, 

čemu ta žurba čudna 

judejskih mladih 

pastira € 


O čudo noćas se zbilo... 
čudo kakvoga svijet još 
nikada nije gledo 

U štali na slami leži 
kraj čiste Djevice Majke 
maleno, božansko 

Čedo. 


Kako je krasno to Čedo, 
što leži sve u sjaju... ! 
To lice, ta usta, te oči! 
O kako se nebesko čudo 
u štali dogodi prostoj 
radosne ove 

Pastiri pobožno kleče 

pred malim nebeskim Kraljem, 
od sreće lica im gore... 
Anđela čitava četa 

motri to divno Čedo, 

dok pjesme rajske se 

ore. 


Srebrno modre zvijezde 
tiho se spustile niže 

i jače sjati su stale, 

ne bi li kroz trošne grede 
ugledat mogle lice 
božanskom Gostu 

štale. +4 


Noćas je Božja skrivena sila 
po sjajnom nebeskom svodu 
prosula pregršt dragulja... 
O noćas sve je tako 
tajanstveno, tiho i meko 

ko pjesma Božjeg 
slavuja... 

MOJI SE DIVE BOŽANSKOM ČEDU 


Mirna božićna noć je. U svečanom ruhu snježnom 
ko tihi starinski dvori 

salaši ponosno stoje. 

Beskrajne duge njive bjelinom skrite su nježnom, 
grane se savile zemlji 

ko da se nečega boje... 


Prozori sipaju svijetlo na niske ograde bijele, 
u sobi prekrita zlatom 

kićena sjaji se grana ; 

oko nje skupljene redom male se dive sele 
ovcama sitnim što ih 

od tijesta pravila nana. 


Na slami u kutu sobe braco je sjeo mali, 
darove razgleda svoje, 

što mu ih otac dao, 

stariji brat je svijeće na grani stao da pali, 
pa digao orah je zlatni 

što je na zemlju pao. 


I dokle na banku staru skriveni cvrčak svira, 
uz pratnju tambure glasne 

jesma se božićna ori 

žanskom Čedu malom što leži usred pastira 
od sreće u ljubavi žarke 
kojima lice gori. 


NK ja = RK. —-—— = = = 


Dok snježni bijeli veo biva sve deblji 1 teži, 
a grane zovine sve se 
to više naginju, krive, 
nebeskom Čedu, koje na tvrdoj slami leži | 
u našem dragom salašu 
skupljeni moji se dive. 

KLASOVI PJEVAJU 


SALAŠ SRED ZELENIH NJIVA 


U duhu i sad te vidim, željo djetinjstva cijelog, 
ko sreću minulih dana u srcu nosih te svuda, 
salašu bijeli i tihi uresu, zelenih polja, 

što ležiš kraj duga puta u sjeni krošnjata duda. 


Kraj tebe đerma je stara, a do nje jablan visoki, 
ko dijete penjah se često na granu, sjeo bih gore 
gledajuć tornjeve vitke, nebo, ptice i ljude, 

ogromne njive što leže ko beskrajno zeleno more, 


Za kućom voćnjak je malen, pun je i prepun svega, 
sa vrha granata stabla trešnje se smiju rane, 
čokoti stoje u redu, okopan svaki je pomno, 
na njih se spuštaju redom plodova prepune grane. 


O Bože, gdje su mi sada djetinjstva presretni dani, 
ko ptica nemirna kad sam po ovom lijetao domu, 
tražeći zabave dječje u vrtu, na njivi rodnoj, 

da težnje ispunim mnoge mlađahnom srce svomu. 


Koliko puta sam ljeti za žarkih sunčanih dana 
slušao glasne nam pjesme veselih, mladih risara, 
kada su mahali kosom i sjekli sazrelo žito, 
dok nam je u sjeni zove pričala baka stara. 


I danas kad te se sjetim, salašu bijeli 1 tihi, 
što ležiš kraj duga puta u sjeni krošnjata duda, 
tada bih letio k tebi kroz duga zelena polja, 
jer utjehe ti si mi bio i čežnja srcu mom svuda. 


2 17 


\ 
Ch 


ŠKVH SUBOTI 


RADOSNI DAN 


Sunčano granulo jutro za kojim čeznuh dugo. 
Ja se opet vraćam iz svijeta daleka 

bijelome salašu, koji kao mati 

mene željno 

čeka, 


Već ga eto vidim, o kako je krasan, 
prozorčići mali sve se smiju na me, 
suncokret i božur njišu se polako, 
jorgovani mladi mašu prema meni 
kao da me mame. 


Žitom prepun ambar nagnuo se malko, 
kraj bunara đerma jošte čvrsto stoji, 

a granata trešnja zakrilila čardak ; 
povezani s njom su 

sretni dani moji. 


Koracam sve brže i srce mi tuče... 
Stari vjerni Šarko veselo mi hita, 
skače oko mene, trči tamo amo, 

a očima svojim 

ko da nešto pita... 


Otvaram vratašca, polako i tiho, 

u dvorištu mirno... motrim na sve strane, 
ulazim u sobu... svi se naglo dignu... 
mati me već grli: 

»Sinko dragi la 

»Nane... la 

JUTRO NA SALAŠU 


Pijevci su jutros rano svojom vikom glasnom 
probudili mene 

iz slatkoga 

sna... 

Neću više da spavam, otvaram tiho prozor 

i gle, već od sunca 

sjaji se ravan 

sva ! 


Crveno makovo cvijeće sve je mokro od rose, 
a dugi zeleni klasi 

spustili stidno 

glave... 

Kukuruz izrasto sav je, perčin mu glavu krasi 
dračevi mladi, tanki 

motre daljine 

plave. 


Nebo je vedro i mirno. Nigdje ni oblačka nema, 
Sa mokre trave iz dola 

magla se vuče, 

bježi... 

Gone je sunčeve zrake. Jabuka spustila grane, 
jer plod je svakim danom 

sve ljepši, veći 1 

teži. 


Đerma već škripi stara. To gazda vodu vuče, 
spustio tiho kabo, 

križa se... zvono 

zvoni... 


Svinjar je skinuo bič svoj, pukao triput je gromko 


i uz veselu pjesmu 
svoje stado već 
goni. 


U kuću snaša nosi lonac svježega mlijeka, 


njegov se miris širi, 


Kokoške piliće tuku što kupe sitno zrnje, 


pućak se nekud ljuti, 
a patke već su u 
vodi. 


I dokle ja motrim sve to, udišuć mirise njiva, 


presretno moje na um 
djetinjstvo sada mi 


palo... 


Strina me trgla iz misli... 


,,Uranio, rano, jesi 1' sa 
»Jesam, strino, 
malo... le 


Pokuca glasno na vrata : 


LJUDI NIZINE 


Naši su ljudi ozbiljni 1 mirni 

kao što je mirna nepregledna bačka nizina 

u vedre jesenske noći, 

kada se na svakom koraku osjeća blagoslov neba 
i Božja blizina. 


Oni su tako rijetko vesela lica, 

i kada se okupe oko tople peći u rane sutone 
najrađe pričaju o svojim njivama dugim 

u čije crne brazde, ko u valove beskrajnoga mora, 
svaka njihova bol utone. 


Nikad se glasno ne tuže, ako ih nevolja bije. 

Ne traže pomoći, kada ih nenadano nesreća zateče, 
iako imaju meku osjetljivu hrvatsku dušu, 

koju tako strašno znade zaboljet, 

kada je nepravda zapeče... 


Katkad u noći mirne tambure zaore glasno 
i u njihove teške grudi unesu nešto vedrine, 
onda im oči ožive vatrom, 

iz grla se vine pjesma, koja suze mami, 

jer je puna boli i topline. 

SJEĆANJE U KASNO VEČE 


Pokisle grančice crne u okna glasno kucaju 
ko da bi kazati htjele sve što ih muči, boli 
bakici blijeda lica, koja u sobi studenoj 
zgrbljena sjedi i moli... 


Bakica krunicu prebire i molitvu šapće usnama 
oči joj vlažne staračke od čudnog žare se sjaja, 
sjetila ona se djetinjstva i nane svoje premile, 
sjetila rodnog se kraja. 


Bila je mala, malešna, mezimče nane joj ljubljene, 
u malim širokim suknjama vezenim u žutom zlatu 
išla je svake nedjelje u crkvu na Misu veliku 

i dukat joj bio o vratu. 


Al jedne večeri jesenske, kada je kišica padala, 
pokisle kidao grane vjetar hladni i ljuti, 

umrla nana joj ljubljena, ostala ona samcata, 
a dukat nestao Žuti... 


Pokisle grančice crne u okna glasno kucaju, 

u sobi bakica zgrbljena sjedi blijeda i nijema, 
sjetila svoje se mladosti i žutog zvonkog dukata 
kojega dugo već nema... 

SUNČANO DUHOVSKO PRIJEPODNE 
U RODNOM GRADU 


1, NA PUTU U CRKVU 


Zvona su Velike crkve zazvonila svečanim glasom. 
Njihovo veselo brujanje 

širilo se preko visokih palača i malenih kuća, 

koje radost, a često i tugu skrivaju, 

do onih bijelih salaša 

i rascvatanih zova 

okruženih beskrajnim njivama ravnim, 

gdje klasovi dugi 

o žetvi snivaju, 


Sokaci su dugi mirisali bagremovim cvatom 
koji se bijelio u mladom suncu 
opojen svježinom rose. 


U tamnom blagdanskom odijelu ljudi su išli u crkvu, 

ko blagi proljetni lahor svilene suknje su šuštile 

na ženama koje su u ruci nosile očenaše 

i putem se tiho molile 

za svoje obitelji brojne, ; 

za rodne beskrajne njive, 

blago i salaše. 
| 


Sunce im milovalo žuljevite ruke 

i smirena lica. | 
U brujanju veselih zvona 

gubio se tihi šapat njihove srdačne molitve | 
i čavrljanje raspjevalih ptica. 

II. NANA JE ZA MENE MOLILA 


S nanom sam išao u crkvu. 


Prošli smo kraj bijelih kuća iskićenih zovinim granama 


prema crkvi kuda su išli ljudi u dugom nizu. 
Pred rasvijetljen oltar u mirisnom cvijeću 
klekli smo da budemo 

Isusu sasvim blizu. 


Pjesme se pobožne orile iz grudi dobroga naroda, 
pjesme prepune ljubavi 

kojom se Svesilni slavio, 

za blagu kišu i rosu, za žuto klasje i lozu 
zahvalnost nebu se dizala, 

tamjanov kad se plavio... 


U rukama malih ministranata, 

kada su zazvonili zvončići sitni 
zavlada'a je čitavom crkvom sveta tišina. 
Bijela se Hostija dizala... 

Na licima suze se sjajile 

nečujne molbe se šaptale, 

ranu je svaku blažila 

Božja blizina. 


Orgulje opet su zasvirale pjesme nebeske radosti 
koje se dizale u nebo iskrene, svete, plamene. 

Ja sam klečao kraj nane, 

Ona je nepomično u oltar gledala, 

ona je molila za mene... 

II. KRALJICE SU PJEVALE 


Sa vedrog svibanjskog neba sunce je proljetno žarilo 
u njegovim se raskošnim zrakama 

križ ponosne gradske vijećnice sav bijelio. 

Mnoštvo je vrvjelo svijeta na trgu Velike crkve 

oko natpastira sijedog, 

koji je dječacima s nevinim pogledom 

i djevojčicama u bjelini 

svetu krizmu dijelio. 


U sjeni visokih kuća mladež se vesela šetala, 
njezine oči se blistale svježinom proljetnih jutara 
naših tako dragih beskrajnih njiva, 

kraljice su mlade s krunama od cvijeća 

pjevale pjesme o nani, o seki 

1 braci koji daleko u vojsci 

o ljubavi salaša sniva. 


I dok je meki proljetni povjetarac, 

noseći na svojim krilima zvuk veselih zvona, 
milovao procvale bagremove grane, krovove niskih kuća 
i nasmijana lica 

iz kojih je sijevala mladost, 

kraljice su mlade zanesene mirisom proljeća 

iz duše pjevale kraljičke pjesme, 

pjesme koje kriju 

svu našu tugu 

i svu nam radost. 


25 


IV. SLIKA RODNOG GRADA U MOJOJ DUŠI 


Toga sam vedrog svibanjskog prijepodneva, 
a bijah još dijete slabašno i blijedo, 

prvi puta u srcu svome 

osjetio ljubav prema rodnom gradu, 

toga sam dana sliku rodnog mjesta 
duboko skrio 

u dušu mladu. 


I premda su prošle godine mnoge 
kako sam napustio svoje rodno mjesto 
i premda mi pišu : Ono više nije 
veselo i živo, nego da pustoš vlada, 
siromaštvo, bijeda, 

a ljudi puno pate, 

kuće su mnoge sumorne i tihe, 

njive su duge bez pjesama glasnih 

1 bagrem samo 

kao prije cvate... 


ipak... ipak ja u duši 

stalno nosim sliku svoga rodnog grada, 
veselu sliku onog duhovskog prijepodneva, 
kada je sve odisalo suncem 1 pjesmom 

koja našu radost u sebi skriva 

i ja se čvrsto nadam, 

da će u mojem dragom rodnom gradu 
opet zasjat sreća u očima ljudi, 

u srca se vratit 

pjesma naših njiva. 

MOLITVA ZA NOVOGA SLUGU 


On je prije nekoliko dana sav opaljen suncem 
u jednostavnoj bijeloj seljačkoj nošnji 

došao sa sela. 

Njegov svežanj bio je tako malen. 

U očima mu se vidi tuga za nečim dalekim, 

na grudima mu još visi ciklama svela. 


Njegove kretnje su nespretne i teške, 

kao i njegovih drugova, koji u Božjoj slobodi 
žive od zemlje daleko od grada. 

On je još nemiran, plašljiv, 

teško mu se naučit na kuću, 

gdje šutnja vlada. 


Za nekoliko dana kupit će novo odijelo, 
ovo će seljačko odbacit, 

ili kome dati... 

i košulju će bijelu zamijeniti drugom, 
košulju će skinut, koju mu je dobra 
satkala mati. 


Gospodine, ne daj, da naš sluga novi 
prezre svoju braću, 

koja su i dalje ostala kraj pluga, 

1 ne daj, da se u njegovu dušu 

uvuče zloća i pokvarenost gradska, 
pa makar na njem bilo novo odijelo 

1 košulja druga. 

MOLITVA ZA MLADOG ORAČA 


- 


Sad nema sitnog cvijeća u polju, 

da zakiti šešir na glavi, 

pa da vedra i vesela lica 

iz svega grla zapjeva starinsku težačku pjesmu, 
koja se nekad u davna vremena 

prviput zaorila na ovoj njivi, 

kada je njegov praotac zorom 

zaorao prvu brazdu uz cvrkut ptica. 


Jesen je. 

Po blatnoj zemlji izmoreni, mokri 

naprežu se mršavi konji, dok njegove drhtave ruke 
crvene od kiše i vjetra 

nesigurno vladaju plugom. 

Ispod gustih i vlažnih obrva vire zamagljene oči, 
koje kao da u sebi nose 

svu tugu prohladnog jesenskog jutra, 

koje kao da vječno zavide drugom. 


I dok se hladnim jutarnjim zrakom 

ko teške glasine iz utrobe pokisle zemlje 
dosadnih gavranova kreštavi glasovi iome, 
mladi se orač naslonio 

na ručicu svog starog pluga 

1 izustio je ko osuda teške riječi : 

Kome ja orem, kome € 


Gospodine, daj, da oblaci sivi otplove 

u zemlje daleke i strane, 

nek ovaj dan ne bude odviše tužan 

i da sunce, koje zasine nad izoranom njivom, 
razveseli mladoga orača, 

neka zaboravi na veliku nevolju svoju, 
neka zaboravi, da je 

još uvijek mnogima dužan... 

MOLITVA ZA VESELE ŽETEOCE 


Poslije mnogo dana napora i patnja, 
mučeni žestinom srpanjskoga sunca, 
bez počinka, mira, 

plašeni od kiše, oluje i groma, 

sada se vesela i nasmijana lica, 
obasjani svijetlom večernjega sunca 
polako u redu vraćaju doma... 


Oštre kose, grablje i drugo oruđe poljsko, 
koje su im kroz duge teške dane 

nažuljale ruke, 

sada oni s velikim ponosom nose 

nakićene zelenilom 1 cvijećem, 

koje je raslo zajedno sa žutim klasjem, 
pa ima miris zreloga žita 

1 rose. 


Nikada ni jedna vojska nakon pobjede svoje 
tako ponosno stupala nije 

kao ova četa veselih žetelaca 

poslije teškog dvomjesečnog rada, 

jer oni vide u svakomu zrnu 

blagoslovljena je mnoga njihova patnja 

i u svakom teškom klasu 

krije se njihova velika nada. 


Gospodine, molim te, daj, 

da se ovi veseli žeteoci ne bi previše uzdali u se, 

da bi svaki od njih | 
zahvaljivao Tebi u svako doba, 

da bi za Tvoju dobrotu svaki čas znao, 

jer što bi oni učinit mogli, 

da nisi njivama plodnim, 

zasijanim plodonosnim zrnjem, 

obilne kiše i sunca dao. 


OBASJANE BRAZDE 


Ravnica miriše blagim jesenskim vjetrom, 
duge su njive opet uzorane. 

Sjeme zlatnog žita ' 

pada ko tiha proljetna kiša 

u brazde mekane i crne, 

u brazde obasjane. 


Ko dugi uski puteljci 
pružaju se brazde cijelom nedoglednom ravnicom, 
vijugaju brzim sitnim koracima 

i jure kraj grmlja, šuma i križa, 

pa se na obzorju iza salašića spoje 

s bijelim oblacima. 


Gledam razdraganog seljaka kako zrnje baca, 
pritom nešto šapće tiho i nježno, : i 
(kad djeca majci govore takvi su njihovi glasovi). 
U njegovim očima čita se radost, 

on u duhu vidi : obasjanim brazdama 

Zori žito, spuštenih glava pjevaju 

jedri klasovi. 


Moja je radost veća i uzvišenija, 
moje su riječi toplije i mekše, 

za moju sreću i brazde već znadu, 
jer one će jednog sunčanoga dana 
s klasovima zreli 

dati Kruh bijeli 

za Misu mi Mladu... 


Ravnica miriše blagim jesenskim vjetrom, 
duge su njive opet uzorane. 

Sjeme zlatnog žita 

pada ko tiha proljetna kiša 

u brazde mekane i crne, 

u brazde obasjane... 


SESTRA MI PIŠE SA RAVNI 


VRATILI SE LIPI DANI 


S prolićom su nam se lipi vratili dani na ravni, 
obrasle ko da su njive pokrivene zelenom svilom, 
blagi nam mriši vitar, koji je došo iz šume 

i miluje vrbine grane, dudove stare i zabat 

na našem salašu bilom. 


Jutros sam motikom u ruki kopala po našoj bašči, 
posadila lipog sam cvića zdravo više nek lane, 

(da ti još draža bude bašča ta naša mala) 

u najlipčem cvatu će biti na lito kad opet budeš 
kraj sestre svoje i nane. 


Kraj avlije procvale voćke se smiju mladom suncu, 
od pivanja lasta pod strijom sve življe, veselije biva 
i sve je sad tako lipo, da se ja pitam, brate, 

ima li štogod lipčeg od našeg bilog salaša 

srid mora zeleni njiva < 


Ove će godine biti mlogo žita 1 svega, 

voda je očla u do, nestala s njive bara. 
Svudan se sada radi. Večerom skupimo svi se, 
mali te spominje braco i drugi, a otac često 
za tvoje zdravlje se stara. 


Svakim je danom ode glasnije, vedrije, lipče, 
ravnicu ovu dragu nipošto ostavila ne bi 

i kada jutrom ranim gledam na rosne njive, 
(koje toliko voliš) u sebi pitam se, brate, 

u Zagrebu šta mi sad radiš, 

kako li sada je tebi < 


SRID ŽUTOG KLASJA 


Svake se rane zore prošetam kroz naše polje, 
staza me uska vodi kraj njiva di raste žito, 
brate, da znadeš samo koliko sam mislila na te 
nikolko dana prije, 

kada je svanilo lito ! 


Bilo je nediljno jutro. 

Iz bašče sam nabrala cvića 1 pošla lagano križu, 
koji je na njivu svoju pobožni stavijo dida, 

da svaki lika nađe 1 mira svojoj duši, 

kada je nepravda muči 

i bol je teška kida. 


Iz mora žutog se klasja raspelo uzdiglo nebu, 
klasovi vitki, sjajni od zrnja jutarnje rose 
svoje su teške glave naslonili na križ 

1 Isusove krvave noge. 


Meni se u taj čas, brate, pričinilo svaki put kad se 
dirnili Kristovi nogu ponosni klasovi sve su 
sjajniji, zlatniji bili, 

da su iz nabrekli rana u sebe nove snage, 

nove lipote pili... 


I onda sam mislila na te, kako ćeš jednoga dana 
plod ovog vitkoga klasja : Oštiju bilu i laku 

za vrime Mlade Mise dizati visoko nebu 

i Oštija kako će mala 

osvojit dušu svaku... 


DOK MRIŠE TUNJE 


Sila sam u čistu sobu. 

Poslagane na šifoneru tunje se žute i mriše. 

Na bilom čaršapu dolafa kipići stoje s proštenja, 
kroz pendžer crni se nebo ko da će biti kiše. 


Davno sam pisala tebi. Čitavo jesensko vrime 
mlogo se radilo. Znadeš najbolje uvik je tako, 

što prije spremit na tavan, čardak, ambar, i podrum, 
a onda u kišne dane u sobi radi se lako. 


Bilo je svega dosta, fala dobrome Bogu, 
da su nam ljudi samo malo trizniji, bolji, 
ne bi toliko od nji propalo godine svake, 
ne bi nas eto sve dosad Čivutin varo po volji. 


Al puštimo sve to, brate! Mi smo još odviše mladi 
možda, kako mi vele, mora tako da bude, 
Bunjevci nisu više šta su kadgod bili, 

ljubavi nemaju dosta do svoje rođene grude. 


 Znadem biće ti žavo, kad pismo pročitaš ovo, 
ne budi zamišljen za to, ljudi šta rade, neka! 
Al bolje je, ako znadeš za tugu naši salaša 
i u tvom životu, brate, šta te sve ode čeka. 

SVI SVETI SU PROŠLI 


Svi Sveti već su prošli. 

Večernje jesenske magle dane nam friško skrate, 
njive su odviše tužne. I mi smo, brate, tužni, 
zašto nam ne dođeš malo, da znadeš kako svi željni 
već dugo čekamo na te. 


Mirišljavo i sitno cviće uvenilo već je u bašči, 
posadila što sam davno, zalivala večeri svake. 
Zamišljena dok sidim sama u našoj mračnoj sobi 
tako je teško mislit na dane vesele, lake. 


Kraj peći se skupimo često, lagano divane stari, 
a katkad 1 oni znadu ćutiti veče cilo, 
(tuga 1' ućuti kada oni se site dana, 
dok svi smo zajedno bili kako je radosno bilo). 


Svi ste se razišli skoro, svaki na svoju stranu, 
tako ste postali ćutljivi, ni pisat nećete da bi 
uneli malo veselja u ovu mirnu ravnicu 

1 brige razbili teške nani i baći, koji 

u poslidnje vrime su slabi. 


Bar ti nas nemoj tako i dalje mučiti, brate, 
proliće 1 lito su prošli (u bašči nestalo Cvića), 
jesen se krilima vlažnim spuštila na naše nizine, 
kada već kući nećeš, a ti nam bar kadgod .. 

u klonile da nam duše uneseš malo vedrine. . 


NE ŽELI DA TI PIŠEM 


Ne ! Nisam te, sestro draga, zaboravio u ovom gradu, 


u kome živim eto već godinu sada petu, 
dušu mi samo mladu očarala velika ljubav 
u dragoj ja se tišini spremam za službu svetu. 


Našo sam, sestrice, ono što sam želijo sebi : 
tišinu, koja znači mladosti mojoj sriću, 
našo sam Istinu živu u slici Oštije bile 
i jednog litnoga dana svećenik Božiji biću. 


Ne želi mlogo da pišem, ne želi od mene, sestro, 
kad uzmem pero u ruku i počmem pisat ti pismo, 
viruj tako mi teško, tako bi išo na salaš, 

(kako li 1 sad ga volim) ta davno se vidili nismo 


Tuga mi obvlada srcem, kada se sitim dana 
ditinstva, draži salaša kraj kojeg pruža se žito, 
tuga mi obvlada srcem kod kuće bio nisam, 
a proliće nestalo davno, prošlo je drago lito. 


Ne tuguj, sestro draga, (iako bašča je tužna) 
u tvojoj duši neće žalosti biti više, 

najdraže u svom životu : pisme ću poslati kući 
i bićeš radosna usrid ladne jesenske kiše. 


Čitajuć pisme kod kuće svi ćete ositit da vam 

u duši redom lakše i sve to vedrije biva, 

svi ćete ositit da sidim kraj vas, a ja ću to vrime 
misliti na vašu radost, na salaš 1 zovu staru, 

na žito beskrajni njiva. 


Ne želi od mene, sestro, često da kući pišem, 
kada se sitim draži, lipote naše nizine, 

tuga mi obvlada srcem i ja se zaželim (premda 
1 tu se osićam dobro) mirisa naši ravni 

i vaše drage blizine... 

DIO 


SVIJETLIM VISINAMA 


RADOST MLADOG SRCA 


Uzdrhtalo srce mi mlado, zasjale živo su oči, 
dušom se razlila mojom beskrajna sreća i radost, 
spoznao kada sam jedne zvjezdane jesenske noći, 
da zoveš, Isuse, mene 1 tražiš svu moju mladost. 


Ni riječi mogao nisam prozborit od velika ganuća, 
u duhu gledo sam Tvoje oči plavetne, svete, 

koje su toplo me zvale i ja sam sve do svanuća 
od sreće nenadne svoje plakao kao dijete... 


Od te zvjezdane noći nisam Te tražio više, 

u srcu jer sam Te svojem zauvijek, Isuse, skrio, 
a dani života moga tekli su mirnije, tiše, 
Tvojim hodajuć putem ja sam sve sretniji bio. 


Za Tvojim visinama čeznuće u meni raslo sve jače 
i dok sam Tebi bijedni darovo život svoj goli, 

Ti duši mojoj nisi nikada dao da plače, 

nego da Tebe samo sve više i više voli. 


Uzdrhtalo srce mi mlado, zasjale živo su oči, 
dušom se razlila mojom beskrajna sreća 1 radost, 
spoznao kada sam jedne zvjezdane jesenske noći, 
da zoveš, Isusa, mene i tražiš svu moju mladost. 

DOK SE HOSTIJA DIZALA 


Slijedećeg ja sam jutra, kada se Hostija dizala 
obećao vječnu čistoću i vjernost Tvojim očima 
i dok se licem mojim sjajna suza klizala, 

srce mi šaptalo s Tobom, da sreća moja počima. 


U grudima kad sam Te mladim toga jutra nosio 
ništa Te drugo, Isuse, ja nisam tada molio, 
nego sam srcem blaženim vruće i mnogo prosio, 
da uvijek živim tako, da bi me što više volio. 


Da budem ko pjesme glasne, koje se Tebi orile, 
da budem ko cvijeće sitno, koje je Tebe kružilo, 
da budem ko svijeće bijele, koje su Tebi gorile, 
sve moje i samo Tebi uvijek da bi služilo. 


Presretnog toga jutra, kada se Hostija dizala, 
obećao vječnu sam čistoću i vjernost Tvojim očima. 

i dok se licem mojim sjajna suza klizala, 

srce mi šaptalo blaženo da s Tobom sreća mi počima. 


KAD SAM ZA TOBOM POŠAO 


Isuse dragi, 

od presretnog dana, 

kad sam se u sjenu Tvoga križa skrio, 
od dana kada srce Te zavoljelo 

prviput ono 

strašno me zaboljelo, 

prviput tužan i slomljen sam bio... 


Vidio sam suzu u oku svog oca, 

čuo sam braću 

natrag su me zvali, 

čuo sam majku kako plačuć moli, 

čuo sam kako brat me zvao mali... 

Plač i jecaj njihov kidali mi srce 

i tog sam dana osjetio kako me 

srce boli. | 


U dušu moju uvukla se tuga 

i tog sam dana 
osjetio kako je teško ' 
napustit iz mladosti druga 

i ognjište toplo . 
ostaviti svoje. 


Ipak sam, Isuse, pošao za Tobom 
i pustio srce, 

neka bolno lupa 

i neka suza lice rosu, 

jer ja sam znao tko za tobom stupa, 
mora da ispije i najgorču čašu 

i križ svoj 

kao Ti da nosi... 


Otkako sam ognjište napustio svoje, 
ostavio sama iz mladosti druga, 

1 kako srce 

Tebe je zavoljelo, 

prviput onda strašno me zaboljelo, 
prviput u njeg 

uvukla se tuga. 


ZAVOLIO SAM KRASOTU 
TVOG DOMA 


Ko otac dobri poveo si mene 
prema visinama svijetlim 

1 srce moje očarao mlado 

ljepotama svojim, 

ko mati nježna blagošću me vodiš, 
da se ja ići 

za Tobom ne bojim... 


Krasotu sam Tvojeg zavolio doma, 
koji služi Tvojoj dobroti i slavi 

i sada čekam da sluga Tvoj vjerni 
na mene ruke 

posvećene stavi. 


Pa da Tebe, Janje, u rukama nosim, 
da Tebi dadem 

dušu, srce cijelo 

i ništa više neće trebat meni, 

jer sreća moja bit će Tebe imat, 

i radost moja bit će Tebe služit, 

a sva ljubav moja 

bit će Tvoje Tijelo. 

TIHA ADORACIJA 


Svesilni, 

dobrota Tvoja ganula me mlada, 
od beskrajne sreće i radosti svete 
pred Tobom klečim sav zbunjen 

i plačem 

na krilu majke ko što plače dijete, 
kad mu se ona 

iz daleka vrati. 


Pred Tobom klečim i očima suznim 
pitam Te, 

Svesilni, otkuda meni 

za slugu svoga da uzimaš mene, 
koji sam sličan nemirnoj sjeni, 

na rukama slabim da nosit mogu 
to čisto, nebesko, nevino Janje, 
Svesilni, otkud to meni < 


Rukama svojim slabim i ljudskim 

da nosit mogu 

nebesko Janje, koje sve je sveto, 

koga samo čista, topla srca kruže, 
pred kojim sunce i zvijezde se gube, 

kog za ljubav žarku mole 1 prose 

i ponizno služe 

sve veličine... 

Zar to Janje sveto da ruke moje nose * 


Svesilni, 

ja dršćem od radosti i sreće, 

jer znadem da me beskrajno ljubiš 

1 znadem da ćeš 

darovat meni i tu svetu radost, 

da ruke moje budu snažne, čiste, 

da nosit mogu 

to nevino Janje 

kome sam davno dao svoju mladost. 

U SJAJU VJEČNOG SVIJETLA 


Predobri, 

dok sitni plamečak vječnoga svijetla 
obasjava bijeli tabernakul gotski 

i nemirno titra, 

dopusti da Ti otvorim srce, 

to mlado 


nemirno srce... 


Predobri, 

hvala Ti što si 

svu moju mladost uresio cvijećem, 
koje je stalno samo Tebi cvalo 

i duša je moja bila slična rosi 

na koje je palo 

pozlaćeno svijetlo jutarnjeg sunca. 


Radost je sjala u očima mojim 

1 mir je bio u srcu mi mladom 

kraj Tebe sretna duša mi bila, 

jer nada mnom Ti si 

raširio krila 

ko orao silni iznad svoga gnijezda. | 


Predobri, 

sad*se opet nemir 

uvlači u srce, | 
ulazi u dušu neka čudna sjeta, 
dopusti da Ti svoje želje kažem, 

dopusti da Ti otvorim srce | 
i daj da u njemu 

opet radost cvjeta. 


Večeri ove molim za one, i 
koje ćeš jednog proljetnog dana | 
povjeriti meni, | 
kao dobar be « da ih vodim Tebi, O 
vječnome Cilju.. S 


Molim za ono plavokoso dijete, 
koje će doći sa nevinom dušom, 

da ga k Tebi vodim, k izvoru Života 
i za onog starca, 

koji će jedne hladne zimske noći 
ispustiti dušu 

na rukama mojim. 


Za sve, za sve molim, 

koje ćeš jednog proljetnog dana 

Ti meni dati, 

da ih Tebi vodim, ljubavi ih učim, 
da Janje im nosim, 

da za njih patim, uzdišem i plačem, 
a ipak Tebe u svako doba 

za ljubav, za ljubav 

i samo za ljubav 

Tvoju svetu prosim... 


DA TE SVUDA NOSIM 


Predobri, 

Ti si pod težinom prezira i zlobe 
sav krvav i ranjav 

pod Golgotom pao, 

pa ako i ja klonem jednog dana, 
o ja Te vruće zaklinjem i molim, 
da mi ne bi i tu kaznu dao, 

da ustat više 

sa zemlje ne mogu... 


Samo tog me čuvaj, da Tvoju dobrotu 
i ljubav svetu ni u jednom času 
nesretan ne prezrem, 

da hladnim vjetrovima šiban 

ne zaboravim jadan, 

da je srce Tvoje 

milostivo, toplo. 


Uskrati radost i utjehu svaku, 
koja bi me dijelila od svega 
što je samo Tebi 
sveto i milo, 
ti da mi zloća, pokvarenost ljudska 
ibaju tijelo i dušu, 
samo sve to da me 
ne otuđi Tebi, 
to, Predobri, molim. 
“ga 
Predobri, 
nikada ne ću iskati od Tebe 
da mi druge dadeš utjehe i sreće 
zato što za Tvoju slavu radim I 
osim da Tebe 
svuda, svuda nosim 
kao što Te nosih o 
u danima mladim, & 

ZA TOBOM ČEZNEM 


Za Tobom živo čezne srce mi mlado 1 vrelo, 

radošću velikom žudim za onim presretnim danom, 
kada ću njivama ravnim poći u tiho selo, 

duše voditi Tebi i hranit ih vječnom Manom. 


Ljudima poći ću našim koji po poljima rade 

i dokle oni radom dobrotu Tvoju hvale, 

ja ću u srca bijedna ulijevat ljubavi, nade, 
povesti Tebi ću bolne, prezrene, jadne 1 male. 


I svu ću dječicu malu skupiti iz našeg sela, 
njihovo rumeno lice svježinom zdravlja puca, 
otvorit duše ću čiste 1 srca njihova vrela, 
da žila njihova svaka samo za Tebe kuca. 


U crkvi seoskoj maloj riječi ću Tvoje sijati, 
da mir 1 radost sveta u svako srce se vrate, 
toplinom ljubavi Tvoje klonule ja ću grijati 
i molit da ruke Tvoje bez sunca dane nam skrate... 


Čuvati stado ću svoje i redom ljubiti sve ću 

ko što si, Isuse, 1 Ti, kad si na zemlji bio. 

Daj i tu milost da za Te radim svoj život cio, 

a prema prezrenom, bolnom osjećam ljubav sve veću. 


Za Tobom živo čezne srce mi mlado 1 vrelo, 
radošću velikom žudim za onim presretnim danom, 
kada ću njivama rosnim poći u tiho selo, 

duše voditi Tebi i hranit ih vječnom Manom... 


BLAGDANI DUŠE 


USKRSNO JUTRO 


Iz malog hrama sred zelenih njiva, 

što se tamo sjaji 

sav bijel 1 čist, 

jutros je rano 

izašao 

Krist. 


I pošao tiho po njivama rosnim, 
pomilovo rukom 

makov cvijet i klas, 

govorio nježno s listom stare vrbe, 
topline pun 

bio mu je glas. 


Ranjenog kosa sa zemlje je digo, 

u krvi 

bio je sav, 

nježno mu crna namjestio krila 

1 kos je sretan | 
odletio zdrav. | 


Kad su s tornja zazvonila zvona 
blagoslovio je 

čitavi kraj, 

lice mu je pri tom 

obasjao blijedo 

divan neki sjaj. 


Vratio se zatim u hram što se vidi 
nasred rosnih njiva 

sav bijel i čist. 

Njive i šume sjale su od sreće, 

što ih jutros rano 

pohodio Krist. 


PRIČESNA PJESMA 


I 


Prostro sam sag mladenačke radosti, 

posuo ga cvijećem mirisnim 1 bijelim, 

pred rasvijetljen oltar kleknuo sam skromno, 
Isuse moj, za Tobom žudim 

svojim srcem cijelim. 


Pozvao sam s neba bjelokrile anđele, 
da pjevaju pjesme ljubavi i sreće, 
koje se samo pred Tobom ore, 

oči sam svoje podigao Tebi, 

oči moje, Isuse, 

za Tobom gore. 


Laticama sitnim ljiljana 1 ruže 

u svojem sam srcu 

iskitio malo prijestolje bijelo, 
Isuse, ja čeznem, da prijestolje ovo 
do smrti mi resi 

samo Tvoje Tijelo. 


I već radost struji mojom dušom mladom, 
osjećam sreću i ljubav nebesku, 

jer, Isuse, Ti ćeš evo poći sagom, 

što sam ga prostro ispred svoga srca 

i postat ćeš opet 

mojim cijelim blagom. 


lI 


Na malom gotskom oltaru 

u sjaju žarulja sitnih trepti mirisni 
ljiljanov list. 

U bijelo snježnoj roketi klečim u klupi 
sretan i tih ; 

na skromnom prijestolju mog srca 

u blještavoj bjelini svježih jaglaca 
opet je zasjao Krist. 


Umukli su glasovi orgulja. 

U dubokoj tišini kapelica je sva. 

Svojim probodenim rukama Isus mi grli dušu 
i šapće joj 

riječ po riječ, 

tiho i nježno 

kako samo On zna. 


On pogađa sve moje misli i želje, 
znade za moju najtajniju bol 

i najmanju radost ; 

njegov je pogled prozreo svu moju dušu 
kao sitnu rosu jutarnji blist... ' 
U ruke sam svoje 

sakrio lice. 
Dršćem od silnog uzbuđenja, 

jer je bjelinom bijelih jaglaca 
u duši mojoj 
zasjao Krist... 


NEDJELJA 


Ševa je poletjela visoko u plavo nebo, 
njeni su veseli glasovi 
pe robudili djecu iz sela. 

ihi je povjetarac izašo iz šume, 
zanjihali se dugi klasovi 
između njih vire makovi rumeni. 


U brazdama cvrčci skriveni 

razdragano pjevaju svoje nedjeljne hvale. 
Jutarnji blistaju obrisi. 

Dječaci iz sela i djevojčice male 

s dobrom učiteljicom svojom 

idu svetoj Misi. 


Na zrakama ml sunca 

sjaji se snježno bijela seljačka nošnja. 
Crkva se smije. Ko kraljica neka 
okružena je tisućama srdaca, 

koja je okupila njena ruka meka 

i koja je sjedinila 

ista ljubav i ista prošnja. 


Mjedeni glasovi zvona 

razliježu se ko valovi dugi 

daleko u šumu i po dolini cijeloj 

i dozivlju ljude i cvjetove poljske, 
da se poklone Kristu 

u Hostiji bijeloj. 


PRIKAZANJE 


Sred raskošne bjeline mirisnog cvijeća, 
gdje trepte srebrni plamečci 
u gustom redu složenih 
svijeća 

staračke ruke dižu put neba 
kalež sa malo vina, 
komadić bijeloga hljeba 

i šapću molitvu usta: 
»Udostoj se, Gospodine, 
darove primiti 

skromne. 


Narod sav kleči i šaptom moli, 
po koji uzdisaj čuje se tihi: 
»Gospodine, teško je ovdje, 
rane su bolne 

i svježe... 

sve nas, sve nas boli l« 

Na očima mnogih 

blistaju biserne suze.. 


Anđeo zlatnih krila 
srebrnu uzima čašu, 

ide nečujno crkvom 

i kupi suze tople 1 čiste, 
stavlja na oltar tu čašu 
kraj Tijela dobroga Boga. 
»Kriste, 

vidiš li suze, koje 
svjedoče naše boli, 
primi ih... 

odsad su Tvoje.« 

ZAHVALNICA 


Orgulje svečano bruje pjesmu zahvalnicu. 
Jutros kada je meka zraka sunca 
taknula mokri ljiljanov list, 

klonule duše je cjelivao, 

brisao suze sa lica 

i grlio srca Krist. 


Iz čistih srdaca malene seljačke djece 
ori se himna ljubavi puna, 

plamečci svijeća dršću od uzbuđenja. 
Jutros je na bijeli korporal čist 

na srebrnom krilu anđela 

sišao Krist. 


Jutros je čitavo polje plakalo od sreće, 
dok se sunčev lijevao blist, 

u čitavu selu udahnuo je sveti mir 

i ljubav svoju 

sam Krist. 


DANI TIŠINE I MOLITVE 


i id + ' ZA sk pik 2? # rd k Pad , 
: č; jeb: saNA og ia a, "6 k e ša A 7. h 
Cato i Kr ski ka Ša nae a RI iji “zd A. j IAA 


i 4 nad 
| x eda a M e Ee Vrta ak 
u ta t g x P TR < m ri 
& rude 5 vu W k di g "<. o, KI! rAvši a 
i . A : Ko ek lk a oba, Me 
kae Pišar i. dek. AE 
hasite Ba. ka, Pedi ons: 
sada o eje an jatu td dan pop RE PET E 
M tro. kN sik task, dk Jes jr VRTA 
ik i ; pako : če ku ; E okna. pe 
a maco ma sade ASEA Ria 


a a A 


RADOST MOJE DUŠE 


Dušom se mojom razlila radost, 
od beskrajne sreće zasjale mi oč, 
kada sam jedne tihe ljetne noći 
u srcu svome osjetio tajnu, 

da Božje ruke nevidljive, svete 
čuvaju moju svu veselu mladost, 
kao što mati 

Štiti svoje dijete... 


Od toga časa radost je mojim 
Zzastrujila srcem 

toplim 1 mladim, 

od toga časa ja sam uvijek znao, 
gdje god se krećem i što god ja radim, 
u Božjim da je sve rukama dobrim. 
Na svakom koraku životne mi staze, 
po danu, noći, po kiši i vjetru 

ruke Božje tople, 

da me nježno paze. 


Od tog sretnog i presretnog časa 

iz svega srca ja ljubim sve više 

te ruke blage, 

koje štite naše 

rodne duge njive, ljude i salaše, 

koje polju daju i sunca i kiše, 

koje cvijećem sitnim kite ravni gole, 
0, te ruke blage ja ljubim sve više, 
jer i one mene 

mnogo, mnogo vole. 

JUTARNJA PJESMA MLADOG PUTNIKA 


Moja je jutarnja pjesma puna ljubavi i zahvalnosti. 
Suznim se očima zahvaljujem dobrome Ocu 

na tako velikoj susretljivosti 

1 dobroti... 


Sve što je najbolje, sve što je najljepše 
brižnom je rukom spremio za me. 

Sred svježih zelenih baršunastih mahovina 
smiju se plave ciklame. 

Njihov je miris: smiješak nevina djeteta 
u majčinu krilu. 


Bijele zrake mladoga sunca 

miluju duge zelene grane, 

mokre od rose. 

Žito se lelija. Visoki klasovi blistaju 
1 svaki vlat sjaji se na suncu, 

kao da je prepun bisera. 


Prolazim dolinom i razmišljam : 
kako je dobar Otac na nebu, 
koji je meni, mladome putniku, 
brižnom rukom spremio za put 
sve što je najbolje, 

sve što je najbolje... 


U PRATNJI DOBROTE 


U mojim se očima sjaji 

vedrina proljetnih jutara. 

U mojoj je duši mir srebrnih jezera 
u kojima se odrazuju bijeli grozdovi 
bagremova cvijeta. 


Moje je odijelo crno... 

Crno od rane mladosti. 

Ipak je moja mladost: pjesma radosti 
zlatnih struna harfe ljubavi. 

Sva je moja mladost : bijeli mirisni cvijet, 
kojega sunčeve zrake 

ne prestaju ljubiti. 

Sva je moja mladost 

neprekidni zagrljaj Dobrote. 


Moje je odijelo crno... 

Crno od rane mladosti. 

Duša je moja vedra 

i s pjesmom prolazim dolinom, 
kojom me vodi sama Dobrota... 


Put mi je prepun najljepšeg cvijeća, 
iz raskošnog vrta prirode Božje. 

Svaki dan naberem, rosne kite cvijeća, 
da resim kraj puta Gospine slike. 
Kada mi se noga poklizne 1 padnem 

1 udarim o oštri sakriveni kamen 
Dobrota još jače privine me k sebi, 
da ne vidim kako krv iz rane curi 

u meku baršunastu travu. 


Od zagrljaja toplog zaboravim boli 

i kad se obazrem i pogledam u daljinu plavu, 
čini mi se, 

da se sitne kapljice rose 

rumene na jutarnjem suncu... 

LJILJAN IZ DOLINE 


Prolazniče dragi, ti se čudiš 

što sam tako vedar 

na ovom osamljenom putu u dolini. 

Čudiš se što sam prolazim putem, 
kojim putnici tako rijetko hodaju 
i koji je naporan 

za moje slabo tijelo... 


Ti ne znaš, prolazniče, kuda idem 
i ko mene zove. | 
Ne znaš da ja ne idem sam, 
sa mnom je Dobrota. 


Moja je duša začula riječi, 
tako mile 1 slatke riječi : 
»Pjev se grlice čuo, 

ustani ljubezna moja, 
golubice moja i dođi, 

jer je zima prošla...« 


Smjesta sam pošao na put, 
jer je to bio glas 

Ljiljana 1z doline. 

Brzo, brzo sam pošao njemu. 


U sjeni mirisnog Ljiljana iz doline 
moja će duša, ta bijela golubica, 
zapjevati najljepšu pjesmu, 

koja se može pjevati samo 

na mekim strunama 

harfe ljubavi. 

U SVIBANJSKO JUTRO 


Raskošnim svijetlom planulo je svibanjsko jutro, 


poletjele iznad doline prepelice site i rumene. 
Zrake mladog sunca miluju mokru pšenicu 
i kućice bijele drvećem skrivene. 


Marijo Majko, ovo jutro svibanjsko 
ljepotom si svojom zanijela dušu mi 1 maštu, 
začarala srce si mlado, 

jer nikad te dosad ne vidjeh ljepšu 

u tvome dugom snježno bijelom plaštu. 


Uzvišena sva si. Pred nogama tvojim 

sitne glavice cvijeća blistaju svježinom rose, 
tvoj lik je čežnja mladenačkih snova, 

tvoje su oči milovanja majke, 

koja radost nose. 


Dolinom zeleno žito se talasa, 
dječica u selu motre cvjetnu baštu, 
ja slušam priču sakrivene ptice 

i gledam tebe, Marijo Majko, 
uzvišenu 1 svu lijepu 

u snježno bijelom plaštu. 


SELJACI PRED SLIKOM MAJKE BOŽJE 


Iza mučna rada po kiši i vjetru 
izorane sve su naše njive redom ; 
napora i briga tragovi se vide 
na tijelu nam 

blijedom. 


Bacili smo sjeme u duboke brazde, 
nakvasili zemlju sa vlastitim znojem, 
a sada nas evo, Majko Božja, da se 
utječemo moćnom 

zagovoru Tvojem. 


Uvjereni svi smo, ako polja naša 
blagoslovit ne će Tvoja sveta ruka, 
uzaludne jesu naše brige teške 

i sva naša muka. 


Zato smo Ti došli sa poniznom molbom : 


blagoslovi polje zasijano naše, 
vinograde, voćke, obitelji brojne, 
dječicu i starce, a našemu blagu 
obilne daj paše. 


Pa kad žetva prođe i poslovi drugi, 
kada napunimo sva ambare stare, 

u svetišta Tvoja poći žemo, Majko, 
noseći sa sela 

zavjetne Ti dare. 


I moliti tamo za milosti nove, 
vjerujemo čvrsto sve ćeš nama dati, 
jer ljubav je naša stara i nježna : 
mi smo Tvoja djeca, 

Ti si naša Mati! 

DAR BEZGREŠNOJ 


O kako si lijepa... ! 

Zrakama mladog sunca ogrnuta si, 
ljepota anđela gubi se kraj Tvoje, 
iz milijun grla pjesma Ti se diže... 
Ami... goli... bosi... 

dršćemo od tuge i strah nam je Tebi 
pristupiti bliže... 


Zvijezdice male krunu su Ti splele, 
cvrkuću ptičice rajske, 

ljiljani šapću... 

klanja se priroda sva Ti, 

a mi... osim one 

siromašne kite cvijeća ne možemo drugo 
ništa vrijedno dati. 


Sirote smo... jadne... 

bolniji od slijepca 

koga cijeli život 

po selima blatnim prositi vode, 
prezreni od sviju 

željni smo sunca ljubavi Tvoje, 
pravde i slobode. 


Ah neka drugi pred noge Ti meću 
sve što imadu dobra 1 lijepa, 
briljante... biser... 

zavjetne dare od blistava zlata. 
Mi uz kitu cvijeća 

dajemo Tebi mlada srca naša, 
primi ... ne odbij... 

O, Imakulata ! 

SUSRET SA SVETIM NIKOLOM 


Oprosti, dobri Sveče, što te u ovo veče 
zaustavljam na tvome putu kad nosiš radosti svima, 
dopusti da ti jedan tvoj stari štovalac reče 

dugo vremena što već u svome srcu ima. 


Poslušaj, Sveče, riječi samo ću malo ti reći : 
Bar ove noći, kada raznosiš svoje dare, 
peta. da možeš sada još više ljubavi steći 

od djece za koje ljudi prečesto ništa ne mare. 


Ostavi središte grada, gdje samo bogati žive. 
Od tebe njihova djeca smijeh 1 ruglo prave, 
pođi onamo gdje su ulice uske i krive, 

gdje mnogi nemaju kruha u svoja usta da stave. 


Njihovoj djeci goloj sve svoje dare razdijeli 

i kaput podaj njima što ti sav je od kože, 

jer kada smrznutom zemljom snijeg se posvuda bijeli 
oni ti nemaju drva u svoje sobe da lože. 


Vidjet ćeš, sijedi Sveče, ta djeca tebe će dugo 
ljubiti nevinom dušom, spominjat veče svako, 
dok bogata djeca misle o tebi sasvim drugo, 
a tebe 1 dare tvoje zaborave brzo i lako. 


Oprosti, dobri Sveče, što sam te ovo veče 
zaustavio malo na putu kada se žuriš svima, 
znaš, mene u srcu boli jako i peče, 

kad neko gladuje, zebe, a drugi previše ima... 

SVETOJ MALOJ TEREZIJI 


Ti si bila kaplja rose, 

koja se u latice mirisnog Ljiljana iz doline 
prije zore sklonula. 

Ti si bila blagi miris 

i već si u danima rane svoje mladosti 

u more svete ljubavi 

sva utonula. 


Sveta Terezijo, 

kad si bila na zemlji u karmelskom vrtiću 
svaki si dan toplo molila 

za dva mala duhovna brata, 

da postanu vjerni 

službenici oltara. 


Sveta mala Terezijo, 

Ti si sada u nebu u stanu svog Ljubimca 
i mirisnom kišom ruža 

često zemlju posipaš, 

daj usliši molitvu, 

tihu moju molitvu. 


Sveta mala Sestrice, uzmi mene za brata, 
za najmanjeg svog brata 

i moli pred prijestoljem svetoga Ljubimca, 
da mi dade milosti, 

da mi dade jakosti 

postat slugom Njegovim. 


Ti si bila kaplja rose, 

koja se u latice mirisnog Ljiljana iz doline 
prije zore sklonula, 

daj i za me moli se, 

mala sveta Sestrice, da bi moja duša sva, 
sva u more Ljubavi 

utonula. 

SVETOJ BERNARDICI 


Svojim si očima gledala Onu, 
koju sam Gospod sa zemlje uze, 
da vrta nebeskog bude 
najljepše 

uresno cvijeće ; 

svojim si očima gledala Onu, 
kojoj se divi čitavo nebo, 

a nikad dosta 

nadivit se ne će. 


O reci, zar nijesi plakala od sreće, 
kada te Ona tako milo zvala, 

zar nijesi tada i presretna bila, 
Bernardo mala! 


Svojim si očima gledala Onu, 
kojoj je lice kao sunce sjajno, | 
njeno odijelo kao snijeg bijelo, 
a četa je svuda 

anđela prati. 

Svojim si očima gledala Onu, 
koju mi nikad vidjeli nismo, 
a ipak svi je ljubimo žarko 
jer nam je naša 

predobra Mati. 


O reci, zar nijesi osjećala radost, 
kad ti je Ona krunicu dala, 

zar nijesi radost osjećala rajsku, 
Bernardo mala! 


L 

I nijesi mogla dugo ostat s nama, 
Nevino je srce čeznulo sve više 
za ljubavlju žarkom 

i ljepotom One, 

kojoj u tiho predvečerje zvona 
sa naših zvonika 

tako milo zvone. 


I naša duša čezne za ljepotom, 

i naše srce ljubavi je željno, 

pa daj da što prije i nas zovne Ona, 
koja je tebe 

kao Mati zvala, 

o daj da i nas zovne u lijepo nebo, 
Bernardo mala |! 

MLADOMISNICIMA 


I 


Isus vas danas svojim probodenim rukama privukao sebi, 
duboko se zagledao u vaše oči, 

na svoje je srce vaše pritisnuo glave 

i u sjaju se svijeća vidjelo 


kako suze toči. 


Sa svoje je glave skinuo veliku trnovu krunu, 
ovjenčao njime mlada vam čela 
i dugo vas je gledao i dugo je slušao 


kako uzbuđeno kucaju 
vaša srca vrela. 


Nježno je uhvatio svakoga svojom rukom prozirnom 
i polako poveo svetom žrtveniku, 

tu vas Tijelom hranio, Krvlju svojom pojio, 

za svoju službu kraljevsku 


sve vas je osvojio. 


Zvona su dugo zvonila s visokih gotskih tornjeva, 
pjesme se pobožne orile, narod je vama hrlio, 
jer Isus se danas duboko zagledao u vaše oči, 


Isus vas danas dugo 
na Svome Srcu grlio. 


| 

AN 


II 


Iz prikrajka ja sam dugo gledao vaša vesela lica. 
Oči su vam nekim nebeskim svijetlom sjale 

i meni se pričinilo 

u vašemu srcu, da su danas 

bijele ruže cvale. 


U vašem je govoru odzvanjala neka neobična radost 
i vedrina, koju ne može niko pomutit, 

Krist je danas ulio u vaše duše mlade 

mir svoje djece, koji ovaj svijet 

jedva može da naslutit. 


Molitve su vaše bile ko blagi miris tamjanova kada 
zahvalnosti, sreće i Božje ljubavi pune, 

molitve su vaše danas glasno govorile 

o veličini Kristova križa 

i trnove krune. 


Ko sjena neopazice i tiho prišao sam vašoj blizini, 
da pogledam kako iz vašeg pogleda radost se toči 
i nenadno od velike tuge, što 1 mene 

nije danas prigrlio Isus, 

suze mi navrle na oči... 


I dugo sam dugo gledao vaša vesela lica, 
Oči su vam nekim nebeskim svijetlom sjale 
i meni se kroz suze pričinilo 

u vašemu srcu, da su danas 

bijele ruže cvale. 

MOLITVA ZA SVOJE KOD KUČE 


Gospodine, daj da moj otac još dugo bude u zdravlju, 
tegobu svagdanjeg posla da može snositi lako, 

jer ima nas mnogo braće 1 sestara 

na knjige i odijela mora trošiti svako. 


Poslije dnevnog posla kad u veče sjedi u kutu kraj peći 
i za nas brižno radi duboko u noći, 

ne daj, da odmah mojoj dobroj mami 

klone ruka i da je zabole oči. 


Braću moju vodi rukom očinskom, blagom, 
neka svaki može da bez brige radi, 

a onaj mali da dobro svrši školu, 

jer svi bi oni htjeli postati nešto 

dok su još snažni i mladi. 


I za sestre molim se male. 

Nad njihovim krevetom slika Majke Božje visi, 
i one mi pišu često 

kako na me misle 

i sanjaju o mojoj prvoj svetoj Misi. 


Sve moje kod kuće, Gospodine, čuvaj, 
da ostanu zdravi, da budu sretni 
braća 1 sestre, otac 1 mati, 

neka još dugo Tvoje ime hvale 

i svuda nek ih 

Tvoj blagoslov prati! 

MOLITVA DA BUDEM UVIJEK VEDAR 


Već osam je godina kako provodim dane 
među sjemenišnim zidinama 

u molitvi i tišini, 

osam je godina, Gospodine, 

kako boravim u Tvojoj blizini. 


I meni se čini da je ovo osam dugih godina 
prošlo brzo kao najljepši moj san, 

jer najsretniji dani mladosti 

počeli mi se smijati, kad si me Ti, Gospodine, 
pozvao u Svoj stan. 


Tišina 1 molitva srcu su mi prirasle 

i u dubini svoje mladenačke duše 

ja predobro znam, 

da nigdje ne bih mogao biti 

sretniji, zadovoljniji, nego kada se, Gospodine, 
u tišini sjemenišnoj razgovaram s Tobom 

posve sam. 


U tišini Ti mi progovaraš, 

obasipaš mene darežljivošću najboljeg oca 
i često me tako gane iskrena Tvoja dobrota 
i Tvojih riječi divota, 

da se ja, Gospodine, u čudu pitam, 

zašto mi posipaš tolikim dobročinstvima 
dane mog života. 


Moja je duša uzljubila Tebe sinovskom ljubavi, 
ona je sva sretnija postala 

u Tvojoj blizini, 

Gospodine, sklopljenim rukama Te molim, 
daj da duša moja 

bude uvijek vedra i mirna 

kao ovdje u ovoj tišini. 

